વિશ્વ સુંદરીનો ખિતાબ જીત્યા પછી, પ્રિયંકા અભિનેત્રી બની. હિન્દી ચલચિત્રોમાં પ્રવેશતા પહેલાં,તેણીએ ૨૦૦૨ માં તમિલ ચલચિત્ર "થામિઝહાન"માં પ્રથમ વખત અભિનય કર્યો, જેમાં તેણીએ ગીત પણ ગાયું. ૨૦૦૩ માં, તેણીની પ્રથમ હિન્દી ફિલ્મ "ધ હીરો:લવ સ્ટોરી ઓફ અ સ્પાય" પ્રકાશિત થઇ અને તે માટે તેમણે સારી પ્રસંશા મેળવી. એક સામાન્ય દરજ્જાની ફિલ્મ હોવા છતાં, તે વર્ષની સર્વોત્તમ કમાણી કરનાર ફિલ્મોમાં તેની ગણના થઇ. 

તેણીની પછીની ફિલ્મ "અંદાઝ" અક્ષય કુમાર સાથે હતી જે સફળ થઇ. જેમણે તેણીને ફિલ્મફેર સર્વશ્રેષ્ઠ મહિલા નવાંગતુક પુરસ્કાર અપાવ્યો અને ફિલ્મફેર સર્વશ્રેષ્ઠ સહાયક અભિનેત્રી પુરસ્કાર માટે પણ નામાંકન પ્રાપ્ત થયું.

ત્યાર બાદની તેણીની થોડી ફિલ્મોએ બોક્સ ઓફિસ પર નબળો દેખાવ કર્યો. 

૨૦૦૪ માં, તેણીની ફિલ્મ "મુજસે શાદી કરોગી" આવી, અને તે વર્ષની તૃતિય સર્વશ્રેષ્ઠ કમાણી કરનાર ફિલ્મ બની. 

ત્યાર બાદ પ્રકાશિત, "ઐતરાઝ", જે 'ડેમી મૂર'ની અંગ્રેજી ફિલ્મ "ડિસ્ક્લોઝર"ની નકલ હતી. જેમાં પ્રથમ વખત તેણીએ નકારાત્મક ભૂમિકા કરી, તેમાં તેણીએ ખલનાઇકા ની ભૂમિકા ભજવી. તેમાં તેણીનો અભિનય વિવેચકોની પ્રશંસા પામ્યો. અને ફિલ્મફેર સર્વશ્રેષ્ઠ ખલનાયક પુરસ્કાર પણ પ્રાપ્ત કર્યો. તેમાં તેણીને ફિલ્મફેર સર્વશ્રેષ્ઠ સહાયક અભિનેત્રી પુરસ્કાર માટે પણ નામાંકન પ્રાપ્ત થયું. એજ વર્ષમાં, તેણીએ "ટેમ્પટેશન ૨૦૦૪" નામક વિશ્વ ભ્રમણમાં પણ, અન્ય ઉચ્ચ કક્ષાનાં અભિનેતાઓ, જેવાકે શાહરૂખ ખાન, સૈફ અલીખાન, રાની મુખર્જી, પ્રિતિ જિંટા અને અર્જુન રામપાલ, જેવાઓ સાથે ભાગ લીધો.

૨૦૦૫માં તેણીની ઘણી ફિલ્મો પ્રદર્શિત થઇ, પણ મોટા ભાગનીએ ટિકિટબારી પર સારો દેખાવ ન કર્યો. 

૨૦૦૬માં પ્રિયંકા ચોપરા તે વર્ષની ખૂબ સફળ ફિલ્મોમાં સ્થાન પામેલી બે ફિલ્મો ક્રિશ અને ડોન માં ચમકી.

૨૦૦૭માં પ્રિયંકાનું પહેલુ ચિત્ર નિખિલ અડવાણી નું સલામ-એ-ઇશ્ક્ હતુ, જે ટિકિટબારી પર નિષ્ફળ ગયું. ત્યાર પછી આવેલ બિગ બ્રધર પણ અસફળ રહ્યું.
૨૦૦૮માં તેણીની રજૂઆત પામેલી ફિલ્મો જેવી કે, લવસ્ટોરી ૨૦૫૦, ગોડ તુસ્સી ગ્રેટ હો, ચમકુ, દ્રોણા, બધીની ગણતરી નિષ્ફળ તરીકે થઇ. જોકે, તેની તાજેતરમાં રજૂ થયેલ ફિલ્મો, ફેશન, દોસ્તાના, સફળ થઇ તેમજ વિવેચકોની પણ પ્રશંસા પામી. ઉપરાંત તેણી ફિલ્મફેર નો શ્રેષ્ઠ અભિનેત્રીનો પુરસ્કાર તથા સંખ્યાબંધ બીજા પુરસ્કારો પણ જીતી.

૨૦૦૯માં તેણી વિશાલ ભારદ્વાજ ની કમિને, આશુતોષ ગોવારીકર ની વોટ્સ યોર રાશિ, અને જુગલ હંસરાજ ની પ્યાર ઈમ્પોસિબલ માં દેખાઇ.

ચલચિત્ર યાદી
અભિનય યાત્રા
જીવન
વિશ્વ સુંદરી